# Διηπειρωτικό Κύπελλο (καλαθοσφαίριση)

Διηπειρωτικό Κύπελλο| **Τρέχουσα διοργάνωση:Διηπειρωτικό Κύπελλο 2025* |
| Άθλημα | Καλαθοσφαίριση |
| Ίδρυση | 1966 |
| Αριθμός ομάδων | 6 |
| Χώρα | Μέλη της FIBA |
| Τελευταίος κάτοχος |  Ουνικάχα Μάλαγα (2ος τίτλος) |
| Περισ. κατακτήσεις |  Ρεάλ Μαδρίτης (5 τίτλοι) |

Το **Διηπειρωτικό Κύπελλο** (αγγλικά: *FIBA Intercontinental Cup*) αποτελεί μία διεθνή διοργάνωση καλαθοσφαίρισης. Υπεύθυνες για τη διεξαγωγή του είναι η Διεθνής Ομοσπονδία Καλαθοσφαίρισης (FIBA), η επιτροπή FIBA Americas και η εταιρεία Euroleague Basketball. Λαμβάνουν μέρος σε αυτή οι πρωταθλήτριες ομάδες της Ευρώπης, μέσω της Ευρωλίγκας και της Αμερικής μέσω του ΦΙΜΠΑ Αμέρικας Λιγκ.

Ήταν αρχικά ένα μικρό πρωτάθλημα μεταξύ των κορυφαίων ομάδων του κόσμου, με την προϋπόθεση να ήταν ερασιτεχνικά σωματεία. Συμμετείχαν οι καλύτερες ομάδες από ομοσπονδίες προσκείμενες στη ΦΙΜΠΑ (FIBA). Λόγω του περιορισμού για ερασιτεχνικά σωματεία, από τις ΗΠΑ συμμετείχαν αρχικά οι εκπρόσωποι του ερασιτεχνικού πρωταθλήματος AAU (Amateur Athletic Union) και στη συνέχεια του κολεγιακού πρωταθλήματος (NCAA). Από τις ευρωπαϊκές ομάδες, συμμετείχαν οι νικητές του κυπέλλου πρωταθλητριών Ευρώπης και οι φιναλίστ του θεσμού ή οι νικητές του κυπέλλου κυπελλούχων Ευρώπης.

Το κύπελλο διοργανώθηκε σχεδόν κάθε χρόνο από το 1966 μέχρι το 1987 και αναβίωσε ανεπίσημα
 για ακόμη μια χρονιά, το 1996, αλλά δεν είχε συνέχεια. Μετά το 1987 διάδοχος του Διηπειρωτικού Κυπέλλου είχε θεωρηθεί ανεπίσημα μια εντελώς διαφορετική "διοργάνωση", η διεθνής συνάντηση μπάσκετ του McDonald's Open, που διοργανώθηκε από το 1987 μέχρι το 1999, οπότε και διακόπηκε.

Αναβίωσε εκ νέου ως θεσμός το 2013. Από το 2016, ωστόσο, παίζουν σ' αυτό μόνο οι ομάδες που συμμετέχουν στις διοργανώσεις της FIBA.

## Ιστορία

Από το 1966 μέχρι το 1987 ο τίτλος κρινόταν με αγώνες πλέι-οφ, με εξαίρεση το 1981 όταν ο θεσμός ονομαζόταν **Παγκόσμιο Κύπελλο Συλλόγων** (Club World Cup) και ο τίτλος κρίθηκε σε έναν αγώνα, με τη Ρεάλ Μαδρίτης να κερδίζει 109–83 στο Σάο Πάολο τη Σίριο (E.C. Sirio), πρωταθλήτρια Νοτίου Αμερικής.

Το 1996 προτάθηκε από τον Παύλο Γιαννακόπουλο, η διεξαγωγή αγώνων ανάμεσα στον πρωταθλητή Ευρώπης για το 1996 Παναθηναϊκό με την πρώτη πρωταθλήτρια Νοτίου Αμερικής, Ολίμπια Βενάδο Τουέρτο (Αργεντινή) για το Διηπειρωτικό κύπελλο. Η ΦΙΜΠΑ έδωσε τη συγκατάθεση της για τη διεξαγωγή δύο αγώνων τους οποίους όρισε για τις 3 και 9 Σεπτεμβρίου του 1996, σκοπεύοντας να αναβιώσει ξανά τη διοργάνωση. Τελικά, μετά από απαίτηση του Παναθηναϊκού έγινε ένας επιπλέον αγώνας στην Αθήνα και ο τίτλος κρίθηκε στις 2 νίκες (από μια σειρά τριών τελικών).Έτσι ο Παναθηναϊκός κατέκτησε το Διηπειρωτικό Κύπελλο καλαθοσφαίρισης 1996. Πάντως η διοργάνωση αδράνησε ξανά τα επόμενα χρόνια.

Μετά από 17 χρόνια, το Διηπειρωτικό Κύπελλο διεξήχθη ξανά τον Οκτώβρη του 2013 με τον 2 συνεχόμενες φορές Πρωταθλητή Ευρώπης Ολυμπιακό να κατακτά το τρόπαιο κερδίζοντας δύο φορές την Πρωταθλήτρια Αμερικής Πινιέιρος Σκάι στο διπλό τελικό του Σάο Πάολο (81–70, 86–69).

Το 2014 νικήτρια αναδείχθηκε η Βραζιλιάνικη ομάδα Φλαμένγκο, το 2015 η Ρεάλ Μαδρίτης και το 2016 η Γκουάρος ντε Λάρα από τη Βενεζουέλα. Μάλιστα, το 2016 αντίπαλος της Πρωταθλήτριας Αμερικής δεν ήταν η πρωταθλήτρια της Ευρωλίγκας της ίδιας χρονιάς, ομάδα της ΤΣΣΚΑ Μόσχας, αλλά η Γερμανική ομάδα Σκάιλάινερς Φρανκφούρτης, που κατέκτησε το FIBA Europe Cup του 2016, λόγω σχετικής απόφασης της FIBA Europe υπό την αιγίδα της οποίας διεξάγεται το Διηπειρωτικό Κύπελλο. Το 2017 νικητής αναδείχθηκε η Ισπανική ομάδα Ιμπεροστάρ Τενερίφη με σκορ 76-71 απέναντι στην Γκουάρος ντε Λάρα από τη Βενεζουέλα σε μονό αγώνα που διεξήχθη στο Σαν Κριστόμπαλ ντε Λα Λαγούνα της Τενερίφης. Το 2019 το κύπελλο κατέκτησε η ΑΕΚ νικώντας στον τελικό τη Φλαμένγκο 86-70. To 2020 η Ιμπεροστάρ Τενερίφη κατέκτησε το δεύτερο τρόπαιο της νικώντας στον τελικό την Μπολόνια με 80-72. Το 2021 νικητής του τροπαίου αναδείχτηκε η Σαν Πάμπλο Μπούργος νικώντας στον τελικό την αργεντίνικη Κίμσα 82-73. Το 2022 η διοργάνωση έγινε στο Κάιρο και νικητής του τροπαίου ήταν η Φλαμένγκο, αφού νίκησε στον τελικό τη Σαν Πάμπλο Μπούργος 75-62. Στις 12 Φεβρουαρίου 2023, η Τενερίφη κατέκτησε το τρίτο τρόπαιο της νικώντας στον τελικό την Σάο Πάολο 89-69. Στις 15 Σεπτεμβρίου 2024 στην Σιγκαπούρη, η Ουνικάχα Μάλαγα νίκησε εύκολα με 75-60 την G-League United, κατακτώντας για πρώτη φορά το Κύπελλο. Στις 20 Σεπτεμβρίου 2025, κατέκτησε για δεύτερη συνεχόμενη φορά το Διηπειρωτικό Κύπελλο, νικώντας στον τελικό την την G-League United με 71-61.

## Ονομασίες της διοργάνωσης

Τμήμα του τρέχοντος επίσημου λογότυπου
* **Διηπειρωτικό Κύπελλο** (η Παγκόσμιο Κύπελλο Πρωταθλητριών Ομάδων): (1966–1980)
* **Παγκόσμιο Κύπελλο Συλλόγων**: (1981)
* **Διηπειρωτικό Κύπελλο** (η Παγκόσμιο Κύπελλο Πρωταθλητριών Ομάδων): (1982–1984)
* **Παγκόσμιο Κύπελλο Συλλόγων**: (1985–1987)
* **Διηπειρωτικό Κύπελλο** (η Παγκόσμιο Κύπελλο Πρωταθλητριών Ομάδων): (1996, 2013–σήμερα)

*Σημειώσεις*

* Από το 1973, η διοργάνωση εμπεριείχε στην ονομασία της, προς τιμήν του Ρενάτο Ουίλιαμ Τζόουνς, το όνομα και το επίθετό του, με την πλήρη ονομασία της διοργάνωσης να είναι *FIBA Intercontinental Cup William Jones* ή *FIBA Club World Cup William Jones*.
* Η διοργάνωση αναφέρεται επίσης ως *FIBA Intercontinental Cup of Clubs*, για την αποφυγή συγχύσεων με το *FIBA Intercontinental Cup of National Teams* του 1972.

## Νικητές του Διηπειρωτικού Κυπέλλου

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * 1966  Ίνις Βαρέζε
* 1967  Άκρον Γουίνγκφουτς
* 1968  Άκρον Γουίνγκφουτς
* 1969  Άκρον Γουίνγκφουτς
* 1970  Ίνις Βαρέζε
* 1973  Ίνις Βαρέζε
* 1974  Μέριλαντ
* 1975  Μπίρα Φορστ Καντού
* 1976  Ρεάλ Μαδρίτης
* 1977  Ρεάλ Μαδρίτης
* 1978  Ρεάλ Μαδρίτης
* 1979  Σίριο
* 1980  Μακάμπι Ελίτ Τελ Αβίβ
* 1981  Ρεάλ Μαδρίτης
* 1982  Φορντ Καντού
* 1983  Όμπρας Σανιτάριας
* 1984  Μπάνκο Ρόμα
* 1985  Μπαρτσελόνα
* 1986  Ζάλγκιρις
* 1987  Τρέισερ Μιλάνο
* 1996  Παναθηναϊκός
* 2013  Ολυμπιακός
* 2014  Φλαμένγκο
* 2015  Ρεάλ Μαδρίτης
* 2016  Γκουάρος ντε Λάρα
* 2017  Ιμπεροστάρ Τενερίφη
* 2018  Α.Ε.Κ
* 2019  Ιμπεροστάρ Τενερίφη
* 2020  Σαν Πάμπλο Μπούργος
* 2021  Φλαμένγκο
* 2022  Λενόβο Τενερίφη
* 2023  Φράνκα
* 2024  Ουνικάχα Μάλαγα
* 2025  Ουνικάχα Μάλαγα

Τίτλοι ανά σύλλογο

| Χώρα | Ομάδα | Τίτλοι |
| --- | --- | --- |
|  | Ρεάλ Μαδρίτης | 5 |
|  | Βαρέζε | 3 |
|  | Άκρον Γουίνγκφουτς | 3 |
|  | Τενερίφη |
|  | Καντού | 2 |
|  | Φλαμένγκο |
|  | Ουνικάχα Μάλαγα |
|  | Παναθηναϊκός | 1 |
|  | Μέριλαντ |
|  | Σίριο |
|  | Μακάμπι Τελ Αβίβ |
|  | Όμπρας Σανιτάριας |
|  | Βίρτους Ρόμα |
|  | Μπαρτσελόνα |
|  | Ζάλγκιρις |
|  | Ολίμπια Μιλάνο |
|  | Ολυμπιακός |
|  | Γκουάρος ντε Λάρα |
|  | Α.Ε.Κ |
|  | Σαν Πάμπλο Μπούργος |
|  | Φράνκα |

* Στις περιπτώσεις ίδιου πλήθους κατακτήσεων του τίτλου, ταξινομούνται με βάση την ημερομηνία της πρώτης επιτυχίας της εκάστοτε ομάδας στον θεσμό.

Τίτλοι ανά χώρα

| Θέση | Χώρα | Τίτλοι | Δεύτερη θέση |
| --- | --- | --- | --- |
| 1 |  Ισπανία | **12** | **4** |
| 2 |  Ιταλία | **7** | **6** |
| 4 |  Βραζιλία | **4** | **10** |
| 3 |  ΗΠΑ | **4** | **2** |
| 5 |  Ελλάδα | **3** | – |
| 6 |  Αργεντινή | **1** | **5** |
| 7 |  Ισραήλ | **1** | **1** |
|  Βενεζουέλα | **1** | **1** |
| 9 |  Σοβιετική Ένωση | **1** | – |
| 10 |  Γερμανία | – | **2** |
| 11 |  Τσεχία | – | **1** |
|  Ολλανδία | – | **1** |
|  Γιουγκοσλαβία | – | **1** |

Παραπομπές
Εξωτερικοί σύνδεσμοι
* Οι πρωταθλητές του Διηπειρωτικού κυπέλλου Επίσημος ιστότοπος FIBA Americas.
* Νικητές του Διηπειρωτικού Κυπέλλου, από τον ισπανικό ιστότοπο καλαθοσφαίρισης basketpydea.com

| Σύμπτυξη* π
* σ
* ε

Παγκόσμια διασυλλογικά πρωταθλήματα |
| --- |
| Τρέχοντα | * ποδόσφαιρο
	+ ανδρών
	+ γυναικών
* μπάντι
	+ ανδρών
	+ γυναικών
* ποδόσφαιρο σάλας (ανδρών)
* πετοσφαίριση
	+ ανδρών
	+ γυναικών
* χειροσφαίριση (ανδρών)
* ρίνγκετ (ανδρών)
* ράγκμπι λιγκ (ανδρών)
* υδατοσφαίριση (ανδρών)
* πάλη (ανδρών)
 |
| Πρώην / προτεινόμενα | * κρίκετ Τ20 (ανδρών)
* καλαθοσφαίριση (ανδρών)
* τουέντι20 (ανδρών)
 |
| Σχετικά λήμμματα | * καλαθοσφαίριση (γυναικών)
* καλαθοσφαίριση (διηπειρωτικό ανδρών)
* ποδόσφαιρο
	+ διηπειρωτικό ανδρών
	+ διηπειρωτικό γυναικών
* χόκεϊ επί πάγου (ανδρών)
 |

 |